BASES DE SUBVENCIÓNS PARA ACTIVIDADES DEPORTIVAS
ADMINISTRACIÓN LOCAL — Municipal — Lalín (Subvencións, 11/08/2016)

O Concello de Lalín convoca axudas para a realización de actividades deportivas, conforme ás seguintes bases aprobadas pola Xunta de Goberno Local na sesión celebrada o día 26 de xullo de 2016. Entre as competencias que atribúe a lexislación de réxime local aos concellos está a da promoción do deporte. A presente convocatoria ten por obxecto establecer os criterios e procedementos para a concesión de subvencións destinadas a clubes e entidades deportivas federadas constituídos no municipio ou cidadáns a título individual que contribúan ao cumprimento dos obxectivos de promoción e fomento da actividade deportiva na súa máis ampla expresión, referida tanto ao desenvolvemento das actividades de competición propias dun clube deportivo como á realización dun evento ou actividade deportiva concreta. Así mesmo, ao abeiro destas bases concederanse axudas a clubes e entidades deportivas para o fomento e promoción do deporte de base.1.1.—O obxecto das subvencións reguladas nas presentes bases é a concesión de axudas a clubes, entidades deportivas ou persoas físicas que non compitan a través de clubes, que estan federados e que faciliten e fomenten a participación cidadá en distintas actividades de carácter deportivo dentro do termo municipal de Lalín. Para elo poderán subvencionarse actividades relacionadas coa participación en competicións deportivas, a organización e xestión de actividades deportivas e os gastos nos que incorran ditas entidades no desenvolvemento das súas actividades deportivas. Así mesmo, ao abeiro destas bases concederanse axudas a clubes e entidades deportivas para o fomento e promoción do deporte de base.1.2.—O procedemento de concesión das subvencións establécese de conformidade ao disposto no artigo 25 da Lei 7/1985 do 2 de abril, Reguladora das Bases do Réxime Local; no Regulamento de Servizos das Corporacións Locais; na Lei 5/1997, de Administración Local de Galicia; na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, na Lei 9/2007 de Subvencións de Galicia, así coma na Base 25 de Execución do Presuposto do Concello para o exercicio 2016, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal.1.3. Convócanse subvencións polo seguinte importe e con cargo ao crédito consignado na seguinte aplicación orzamentaria: Os clubes, entidades deportivas ou presoas físicas federadas podrán solicitar subvencións ao abeiro dunha das seguintes modalidades: Poderán solicitar subvencións ao abeiro desta modalidade aqueles clubes, entidades deportivas ou persoas físicas que non compitan a través de clubes, que estean federados e que participen en competicións deportivas oficiais ou que organicen eventos e actividades deportivas tales como carreiras, torneos, demostracións, encontros, competicións, concentracións, xornadas formativas, etc. Aqueles clubes ou entidades deportivas que non dispoñan de licenzas federativas de deporte base deberán solicitar a subvención obrigatoriamente por esta liña. Poderán solicitar subvencións ao abeiro desta modalidade aqueles clubes e entidades deportivas federadas que participen en competicións deportivas oficiais ou que organicen eventos e actividades deportivas tales como carreiras, torneos, demostracións, encontros, competicións, concentracións, xornadas formativas, etc, e que dispoñan de licencias federativas de base, entendéndose por tal aquelas con categoría de xuvenil ou inferior. Aqueles clubes ou entidades deportivas que dispoñan de licenzas federativas de deporte base deberán solicitar a subvención obrigatoriamente por esta liña, salvo no caso de que o número sexa inferior a 5, en cuio caso poderán solicitala, á súa libre elección, pola outra modalidade. Os clubes ou entidades deportivas que concorran por esta liña reservarán un mínimo de unha praza a disposición gratuíta do Concello de Lalín aos efectos da inclusión daqueles nenos pertencentes a familias con escasos recursos que queiran participar nas actividades do clube. O clube poderá incrementar a oferta do número de prazas de inclusión aos efectos da obtención de maior puntuación segundo se indica na base 8. Só se poderá solicitar subvención por unha das liñas anteriormente indicadas.3.1.—Terán a consideración de beneficiarios da subvención os destinatarios dos fondos públicos que deben realizar a actividade que fundamentou o seu outorgamento ou que se atopen na situación que lexitime a súa concesión.3.2.—Poderán solicitar as subvencións as asociacións ou clubes deportivas, legalmente constituídos, así como as persoas físicas que teñan especial relevancia no mundo do deporte e que non compitan a través de clubes, sempre que cumpran os seguintes requisitos na data de aprobación destas bases: a) Estar federados. b) Estar inscritos no Rexistro Municipal de Asociacións na data de publicación das presentes bases no Boletín Oficial da Provincia. c) Carecer de fins de lucro. d) Desenvolver as súas actividades total ou parcialmente no termo municipal de Lalín. e) Non ter pendente de xustificar ningunha subvención concedida polo Concello de Lalín. f) Estar ao corrente das súas obrigas tributarias, de Seguridade Social e co Concello de Lalín. g) Os clubes deberán ter o domicilio social no termo municipal do Concello de Lalín. h) As persoas físicas deberán estar empadroadas no Concello de Lalín na data de publicación das presentes bases no Boletín Oficial da Provincia.3.3.—En calquera caso, non poderán ter a condición de beneficiario aquelas persoas ou entidades nas que concorran as circunstancias enumeradas no artigo 13 da Lei 38/2003, do 17 de novembro, Xeral de Subvencións e no artigo 10 da Lei 9/2007, de 13 de xuño, de subvención de Galicia.3.4.–Non se subvencionará a participación en competicións de veteranos. Serán subvencionables aqueles gastos nos que incorra o beneficiario no período comprendido entre o 1 de novembro de 2015 e o 31 de outubro de 2016. Só serán subvencionables aqueles gastos aos que se faga referencia no orzamento presentado na solicitude da subvención e, en todo caso, exclusivamente polos seguintes conceptos: Excluíndo, en todo caso, os gastos en investimentos ou restantes de capital. Todos os gastos subvencionables deberán estar pagados con anterioridade á finalización do prazo de xustificación da subvención. As axudas outorgaranse baixo os principios de publicidade, transparencia, concorrencia competitiva, obxectividade, igualdade e non discriminación. Terán carácter voluntario e eventual e non serán invocables como precedente. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas ou calquera outra entidade de natureza pública ou privada. O importe total da subvención en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. Non poderán ser obxecto de axuda na presente convocatoria as actividades subvencionadas ou financiadas no mesmo exercicio a través doutras convocatorias ou convenios asinados co Concello de Lalín. As presentes bases reguladoras publicaranse no Boletín Oficial da Provincia e con posterioridade remitiráselle a convocatoria á Base de Datos Nacional de Subvencións, que lle dará traslado ao BOPO do seu extracto. O prazo de presentación de solicitudes será de un mes a contar dende o día seguinte á publicación do extracto da convocatoria no BOP. Entenderase como último día do prazo de presentación de solicitudes o correspondente ao mesmo ordinal do día da publicación. Se o último día fose inhábil, entenderase prorrogado ao primeiro día hábil seguinte, e se no mes de vencemento non houbese día equivalente, entenderase que o prazo expira o último día do mes. As solicitudes e demais documentación presentaranse de xeito obrigatorio nos modelos normalizados establecidos a tal efecto, salvo no caso da memoria da actividade, que poderá presentarse en formato libre sempre que recolla, como mínimo, os contidos que se establecen no modelo da mesma. Ditos modelos facilitaranse no Rexistro Xeral do Concello e na páxina web do concello www.lalin. gal. Non se admitirán aquelas solicitudes que non sexan presentadas nos modelos normalizados, sen prexuízo da correspondente notificación aos solicitantes para a perceptiva subsanación de erros ou defectos. As solicitudes deberán ser presentadas no Rexistro Xeral do Concello de Lalín ou a través de calquera das formas previstas no artigo 38.4 da Lei 30/1992. A presentación de solicitudes de subvención ao abeiro das presentes bases implicará a aceptación do contido íntegra das mesmas. Xunto coa solicitude achegarase a seguinte documentación: 1.—Documentación relativa á entidade e ao seu representante: a) No caso de persoa física: a. i) Fotocopia cotexada do NIF. a. ii) Certificado de empadroamento no Concello de Lalín. a. iii) Certificación relativa a estar ao corrente das obrigas tributarias e fronte á Seguridade Social ou documento polo que autoriza ao Concello de Lalín a solicitar da Axencia Estatal de Administración Tributaria, da Seguridade Social e da Axencia Tributaria de Galicia os datos relativos ao cumprimento das súas obrigas (Anexo VI) Así mesmo, comprobarase de oficio a ausencia de débedas do solicitante co Concello de Lalín. a. iv) Declaración de non estar incurso en ningunha das circunstancias a que se refire o art.13 da Lei Xeral de Subvencións e no artigo 10 da Lei 9/2007, de 13 de xuño, de subvención de Galicia e que imposibilita obter a condición de beneficiario de subven cións. a. v) Certificación dos datos bancarios do solicitante, orixinal ou copia cotexada. a. vi) Documentación acreditativa da partición en competicións ou eventos deportivos oficiais durante o período subvencionable e dos resultados acadados (xustificante de inscrición, certificado da federación, ou calquera outro que acredite dita participación). a. vii) Certificado da federación correspondente no que se faga constar que o interesado está federado. b) No caso de clube ou asociación deportiva: b. i) Documento acreditativo do acordo da entidade de acollerse á presente convocatoria e da designación da persoa que asina a solicitude e que actúa no procedemento na súa representación. Anexo I. b. ii) Declaración responsable do representante da entidade relativa a que a documentación que obra en poder do Concello de Lalín, aos efectos do Rexistro Municipal de Asociacións, se atopa debidamente actualizada, de que a entidade non está incursa en ningunha das circunstancias a que se refire o artigo 13 da Lei Xeral de Subvencións e no artigo 10 da Lei 9/2007, de 13 de xuño, de subvención de Galicia e que imposibilita obter a condición de beneficiario de subvencións e de que a entidade ou clube que represento se compromete a manter en perfecto estado as instalacións deortivas municipais cando estas sexan utilizadas para o desenvolvemento da actividade de dita entida ou clube. Anexo II. b. iii) Fotocopia cotexada do CIF da entidade solicitante e do NIF do representante. b. iv) Certificación relativa a estar ao corrente das obrigas tributarias e fronte á Seguridade Social ou documento polo que autoriza ao Concello de Lalín a solicitar da Axencia Estatal de Administración Tributaria, da Seguridade Social e da Axencia Tributaria de Galicia os datos relativos ao cumprimento das súas obrigas (Anexo VI) Así mesmo, comprobarase de oficio a ausencia de débedas do solicitante co Concello de Lalín. b. v) Certificado da federación na que especifique o número de persoas federadas en dito clube, por categorías ou, no seu defecto, mediante copia das fichas federativas. Tanto o certificado como as fichas federativas deberán corresponder á tempada actual. No certificado da federación deberá constar, no seu caso, o número de licencias feminas e de categorías inferiores aos efectos das valoracións establecidas na base 8. Non se va- lorarán as fichas federativas de categoría senior. b. vi) Certificado da federación relativa aos resultados acadados nas ligas, competicións, torneos, etc, nos que teña participado o beneficiario nos 12 últimos meses, ou artigos e/ou reseñas publicados en prensa acredidativos de ditos resultados, aos efectos das va- loracións establecidas na base 8. b. vii) Certificación dos datos bancarios do solicitante, orixinal ou copia cotexada.2. Documentación relativa ás actividades para as que se solicita a subvención (para todos os solicitantes): a) Modelo de solicitude. b) Memoria do proxecto deportivo do clube, con especificación da data e lugar de celebración, obxectivo e tipo de subvención solicitada. Na memoria, que deberá realizarse de xeito máis detallado posible, deberá recollerse as competicións nas que participa o clube e as actividades nas que ten participado ao longo do ano, así coma os participantes, medios requeridos, resultados obtidos, etc. Anexo III. c) Orzamento detallado de ingresos e gastos subvencionables da actividade con expresión do financiamento previsto, e contía do importe que se solicita ao Concello en concepto de subvención. O orzamento de gastos só poderá facer referencia a aqueles gastos subvencionables recollidos na Base4. Anexo IV. d) Certificado no que se indiquen as subvencións solicitadas e as que foron concedidas para o mesmo fin ou actividade, procedentes de calquera administración ou ente público ou privado. Anexo V. A documentación que se entregue para participar no procedemento deberá ser orixinal ou copia cotexada. No caso de que se produza calquera defecto, erro ou ausencia da documentación que debe acompañar á solicitude notificaráselle ao interesado para que no prazo máximo e improrrogable de dez (10) días contados dende o seguinte á notificación do requirimento proceda á súa subsanación, informándoo de que no caso de non ser atendido dito requerimento entenderase que renuncia a dita solicitude. A instrución do procedemento corresponderalle a un técnico do Concello, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que conste que da información que obra en cada expediente individual se desprende que os beneficiarios cumpren os requisitos esixidos. Constituirase unha Comisión Avaliadora que estará composta por: A Comisión Avaliadora valorará as solicitudes presentadas segundo os criterios establecidos na Base 8, e elaborará unha acta na que se concrete o resultado de dita valoración. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e do informe da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: Os criterios que rexerán para o outorgamento das axudas reguladas nas presentes bases están baseados na valoración deportiva da entidade, na súa rendabilidade no eido social para a vila de Lalín e polos esforzos realizados no eido deportivo para conseguir a igualdade de xénero. A concesión das subvencións e a súa contía determinarase en función dos seguintes criterios: a) Categoría da competición na que se participe, ata 10 puntos. b) Número de licencias federativas, ata 20 puntos. c) Valoración do proxecto deportivo ou actividade a desenvolver recollido na memoria, na que se relaten os beneficios sociais desa práctica deportiva, ata 20 puntos. d) Importancia do deporte de base no clube, ata 35 puntos. e) Existencia de equipos femininos, ata 25 puntos. f) Repercusión da actividade do clube a nivel local, ata 20 puntos. g) Orzamento total do investimento e porcentaxe solicitada de financiamento directamente relacionados coa actividade para a que se solicita a subvención, ata 15 puntos. h) No caso de solicitudes realizadas pola modalidade de Fomento do deporte de base, número de prazas ofertadas ao Concello para inclusión, 2 puntos por cada praza ofertada a maiores da obrigatoria, ata un máximo de 20 puntos. i) Resultados ou palmarés obtido polo clube ou polos deportistas nas competicións nas que teñan participado os últimos 12 meses, ata un máximo de 15 puntos. Só se valorarán aqueles criterios que estean debidamente xustificados. O importe da subvención poderá acadar ata un máximo do 80% do presuposto total de gasto presentado. A contía da subvención outorgada establecerase mediante o prorrateo entre os beneficiarios do importe global máximo destinado, segundo a puntuación acadada de acordo coas valoracións anteriormente indicadas. A Xunta de Goberno Local resolverá o expediente de concesión de subvencións, previo informe de Intervención Municipal. O prazo máximo para resolver e notificar a resolución do procedemento non poderá exceder de 6 meses dende a publicación da convocatoria. A notificación levarase a cabo por correo con acuse de recibo, cumprindo os requisitos establecidos nos artigos 58 e 59 da Lei 30/1992, de 26 de novembro. O vencemento do prazo máximo sen terse notificado a resolución lexitima aos interesados para entender desestimada por silencio administrativo a solicitude de concesión da subvención. Así mesmo, o acordo de concesión será publicado no Taboleiro de Anuncios do Concello segundo o disposto no artigo 18.3 da Lei 38/2003, de 17 de novembro, Xeral de Subvencións. De conformidade co disposto no artigo 18 da Lei 38/2003, de 17 de novembro, Xeral de Subvencións e no artigo 17 da Lei 1/2016, do 18 de xaneiro, de transparencia e bo goberno, publicarase a concesión das axudas á Base de Datos Nacional de Subvencións. Así mesmo, o acordo de concesión será publicado no Taboleiro de Anuncios do Concello. O Concello de Lalín notificará á Axencia Tributaria a relación de beneficiarios das axudas reguladas nas presentes Bases e os importes concedidos. As resolucións recaídas neste procedemento esgotan a vía administrativa, polo que, de conformidade co previsto no artigo 46 da Lei 29/1998, do 13 de xullo, reguladora da xurisdición contencioso-administrativa, contra elas poderase interpoñer un recurso contencioso- administrativo ante a Sala do Contencioso-Administrativo de Pontevedra no prazo de dous meses, que comezará a contar desde o día seguinte ao da súa notificación, se for expresa; se non o for, o prazo será de seis meses e, para a entidade solicitante, contarase a partir do día seguinte a aquel en que se produza o acto presunto. Malia o anterior, poderá interpoñerse potestativamente un recurso de reposición ante o mesmo órgano que a ditou, no prazo dun mes, que comezará a contar a partir do día seguinte ao da súa notificación, se for expresa; se non o for, o prazo será de tres meses, que comezará a contar a partir do día seguinte a aquel en que se produza o acto presunto. Os beneficiarios disporán dun prazo de 10 días, contados a partir do día seguinte ao da notificación da resolución, para comunicar a aceptación da subvención. Transcorrido dito prazo sen que se producise manifestación expresa, a subvención entenderase tacitamente aceptada, de acordo con artigo 21.5 da Lei 9/2007, do 13 de xuño, de Subvencións de Galicia. Sen prexuízo das demais obrigas establecidas no artigo 14 da Lei 38/2003 e no artigo 11 da Lei 9/2007, os beneficiarios das axudas concedidas ao abeiro destas bases quedan obrigados a: 1.—Realizar a actividade que fundamentou a súa concesión.2.—Destinar a subvención obtida á finalidade para a que foi concedida.3.—Comunicar ao Concello a obtención de outras subvencións ou axudas para a mesma finalidade procedentes de calquera administración ou ente público ou privado, así como a modificación das circunstancias que fundamentaran a concesión da subvención. Esta comunicación deberá efectuarse no momento en que se coñeza e, en todo caso, no momento de realizar a xustificación da aplicación dada aos fondos percibidos.4.—Someterse ás actuacións de comprobación do Concello ou, no seu caso, do órgano de control competente, facilitando canta información sexa requirida ao respecto.5.—Acreditar, con anterioridade á proposta de resolución, que está ao corrente no cumprimento das súas obrigas tributarias e fronte á Seguridade Social.6.—Dar a axeitada publicidade do carácter público do financiamento das actividades subvencionadas, facendo constar na totalidade da publicidade ou actividade informativa que se realice por calquera medio que conta coa subvención do Concello de Lalín.7.—Compromenterse ao mantemento das instalacións deportivas municipais en perfecto estado cando sexan utilizadas polo beneficiario da subvención. A tal efecto deberá asinar o documento Anexo II das presentes bases. En caso de incumprimento de dito compromiso o beneficiario, previa tramitación do expediente correspondente, poderá ser excluído da convocatoria de subvencións de posteriores exercizos. Con carácter xeral, o pagamento realizarase logo da xustificación da efectiva realización da actividade. Para elo deberán cumplimentarse os modelos normalizados a tal efecto, e só se admitirán as xustificacións presentadas en ditos modelos, sen prexuízo da correspondente notificación aos beneficiarios para a perceptiva subsanación de defectos ou corrección de erros. Serán subvencionables aqueles gastos nos que incorra o beneficiario no período comprendido entre o 1 de novembro de 2015 e o 31 de outubro de 2016. Só serán subvencionables aqueles gastos aos que se fixera referencia no orzamento presentado na solicitude da subvención e, en todo caso, exclusivamente polos conceptos indicados na base 4. O prazo de presentación da xustificación rematará o 31 de outubro de 2016. Todos os gastos subvencionables deberán estar pagados con anterioridade á finalización do prazo de xustificación da subvención. A xustificación deberá realizarse mediante a presentación no Rexistro Xeral do Concello de Lalín da seguinte documentación: a) Certificación do órgano competente da entidade, ou da persoa física interesada, que acredite o cumprimento da actividade subvencionada, así como declaración relativa ás subvencións obtidas doutros organismos ou entidades para a mesma finalidade, e declaración responsable de que os ingresos non superan o custo da finalidade subvencionada. AnexoVII. b) Conta xustificativa dos gastos, na que se determinará o custo total da finalidade subvencionada, detallando as facturas ou documentos de valor probatorio no ámbito mercantil e administrativo, na que se poña de manifesto que os gastos que figuran en dita conta xustificativa se aplicaron á finalidade para a que foi concedida a axuda. Na conta xustificativa deberán relacionarse facturas por importe, como mínimo, do gasto presupostado na solicitude da subvención e en todo caso, como mínimo, da suma das subvencións acadadas para a mesma finalidade. Anexo VIII. c) Memoria xustificativa da actividade realizada. Anexo IX. d) Orixinais das facturas ou documentos análogos con valor probatorio no ámbito mercantil e administrativo, polo importe mínimo da subvención concedida. O importe total das facturas aportadas deberá acadar, como mínimo, o importe da subvención concedida ou, no seu caso, a suma das subvencións obtidas para a mesma finalidade. A factura orixinal será selada de xeito que quede acreditado que foi utilizada para a xustificación da subvención obtida pola entidade e, unha vez selada, será devolta ao solicitante. e) Xustificantes de pago das facturas utilizadas para a xustificación. Só se admitirán como xustificantes os pagos realizados mediante transferencia bancaria, polo que as facturas deberán acompañarse do correspondente xustificante de dita transferencia. No caso de pagos por importe igual ou inferior a 300 euros admitirase o pago en metálico sempre e cando se faga constar na factura o selo do provedor, a dilixencia de factura pagada e o nome, DNI e sinatura da persoa que dilixencie o cobro da mesma. Aquelas facturas e xustificantes de pago achegados que non cumpran cos requisitos indicados non serán admitidas para a xustificación da subvención. Os gastos xustificados deberán axustarse aos conceptos establecidos no orzamento inicial, e non serán admitidos aqueles que non teñan relación directa coa actividade subvencionada. f) Mostras da publicidade realizada nas que conste a colaboración do Concello de Lalín e o seu escudo ou logotipo. No caso de que se xustifique gasto polo 100% do orzamento subvencionado e do importe da subvención concedida aboarase a totalidade da subvención e para o suposto de que se xustifique gasto inferior ao 100% aboarase a parte proporcional da mesma. Unha vez xustificados os gastos non se aboará máis que o importe xustificado co límite da subvención concedida. No en tanto, previa solicitude e excepcionalmente, se a Xunta de Goberno Local o considera oportuno poderase acordar motivadamente o pagamento anticipado da subvención, debendo achegarse no prazo máximo de 3 meses os documentos xustificativos do gasto realizado. Para poder cobrar a axuda concedida as entidades deberán acreditar estar ao corrente das súas obrigas fiscais coa Axencia Tributaria, coa Seguridade Social, Coa Axencia Tributaria de Galicia e co Concello de Lalín. No caso de que a documentación xustificativa fose incorrecta ou insuficiente, darase un prazo máximo de dez días para a súa corrección e, de non cumprirse este requisito dentro do prazo sinalado e sempre que se acredite o cumprimento da finalidade, o importe da subvención reducirase proporcionalmente aos gastos correctamente xustificados, aplicando o coeficiente de financiamento. Os gastos de aloxamento, manutención e desprazamentos admitiranse só cando garden relación directa coa actividade e sexan necesarios para esta. A suma dos gastos de manutención e aloxamento non poderán superar na xustificación o 20% da subvención concedida ou do total da suma das subvencións obtidas para o mesmo fin. Son causas de reintegro da subvención, xunto cos intereses de demora correspondentes dende o momento do seu pago, as establecidas no Título II da Lei 38/2003, do 17 de novembro, Xeral de Subvencións Os beneficiarios das subvencións quedarán sometidos ás responsabilidades e réxime sancionador establecidos na Lei 38/2003 Xeral de Subvencións e na Lei 9/2007 de Subvencións de Galicia. Para os supostos non previstos nas presentes bases serán de aplicación as normas incluídas nas Bases de Execución do Presuposto do Concello de Lalín para o exercicio 2016, na Lei 38/2004, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, e na Lei 9/2007 de Subvencións de Galicia. Lalín, 2 de agosto de 2016.—O Alcalde en funcións, Nicolás González Casares.